BEAUTY แจ่ม! กำไร Q2/59 โต 48% หลังมีรายได้เพิ่มขึ้น ปันผล 0.08 บ./หุ้น XD 17 ส.ค.นี้
BEAUTY แจ่ม! กำไร Q2/59 โต 48% อยู่ที่ 138.72 ลบ. จากปีก่อน 93.62 ลบ. หลังมีรายได้จากการขายเพิ่มขึ้น ด้าน 6 เดือนแรก มีกำไรเพิ่มขึ้น 58% อยู่ที่ 267.95 ลบ. จากปีก่อน 169.62 ลบ.พ่วงปันผล 0.08 บ./หุ้น XD 17 ส.ค.นี้ จ่าย 9 ก.ย.59
11 ส.ค. 2559

บริษัท บิวตี้ คอมมูนิตี้ จำกัด (มหาชน) หรือ BEAUTY รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 138.72 ล้านบาท หรือมีกำไรสุทธิ 0.05 บาทต่อหุ้น เพิ่มขึ้น 48% จากช่วงเดียวกันของปีก่อนที่มีกำไรสุทธิ 93.62 ล้านบาท หรือมีกำไรสุทธิ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 267.95 ล้านบาท หรือ 0.09 บาทต่อหุ้น เพิ่มขึ้น 58% จากช่วงเดียวกันของปีก่อนที่มีกำไรสุทธิ 169.62 ล้านบาท หรือ 0.06 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.08 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 17 ส.ค. 2559 ทั้งนี้ กำหนดจ่ายเงินปันผลในวันที่ 9 ก.ย. 2559